**Hra – Osmičky**

**Autori:** Juraj Mičko, Ivan Sivák

**Programovacie jazyky:** hlavná časť (generátor osemsmeroviek) je naprogramovaná v JavaScripte, použité sú však aj jazyky HTML a CSS a plugin jQuery.

Kvôli zabráneniu ukradnutiu kódu je kód verejnosti neprístupný; využívame hosting a dómenu <http://ws.datanius.com>.

**Popis:** Toto je hra (alebo program), ktorý dokáže vygenerovať osemsmerovku. Osemsmerovka je tabuľka písmen. Úlohou hráča je nájsť a „vyškrtať“ všetky zadané slová. Ak to urobil správne, zostanú mu niektoré políčka voľné. Keď ich prečíta po riadkoch, vyjde mu tajnička.

**Ovládanie:** Hra sa nachádza na stránke <http://ws.datanius.com>. Do textového poľa tajnička užívateľ napíše tajničku, ktorá má výjsť po vyškrtaní slov. Počet opakovaní slova udáva, koľko krát môže byť každé slovo zo zoznamu použité. Prepínačom áno/nie sa nastavuje, či má generátor predísť tomu, aby sa celé nejaké slovo nachádzalo v druhom (jedno slovo prekryje celé iné slovo). Tlačidlá smerov udávajú, akými smermi môžu byť slová v osemsmerovke. Prvé textové pole rozmerov udáva šírku, druhé výšku. V pravej časti užívateľ napíše slová, z ktorých bude generátor vyberať. Po stlačení tlačidla Generovať! program začne generovať osemsmerovku. Priemerná osemsmerovka sa generuje okolo 10 sekúnd. Rýchlosť však značne závisí od výkonu počítača, veľkosti osemsmerovky, počtu slov a veľa iných faktorov.

**Upozornenie:** Táto hra je stále v štádiu vývoja. Preto sa tu niekedy môžu vyskytnúť chyby, alebo možno nie sú funkčné všetky očakávané funkcie. Tento program plánujeme ďalej vyvíjať a zdokonaľovať. Niektoré plánované vylepšenia:

* Odstránenie možných chýb
* Rozšírené možnosti a nastavenia generovania (napríklad veľkosť písmen; nastaviteľná náhodnosť a level generovania, atď.)
* Možnosť exportu a import nastavení (hlavne slov) zo súboru alebo iných zdrojov
* Elegantné lúštenie osemsmerovky priamo na stránke
* Možnosť vytvoriť si konto a využiť ho na ukladanie si vlastných slovníkov a vygenerovaných osemsmeroviek do databázy, zdieľanie osemsmeroviek

**Poznámka:** Pre spustenie programu je potrebný internet a webový prehliadač s povoleným JavaScriptom. Optimalizované pre Google Chrome.